**PROTOKOLL FRA**

**STYREMØTE 05/11**

**NATURHISTORISK MUSEUM**

**24. november 2011 kl. 0900-13:00**

|  |  |
| --- | --- |
| Tilstede: | Kjeld Rimberg  Nils Petter Bergersen Charlotte Sletten Bjorå  Synnøve Botnen Anne Finnanger  Arild Johnsen  Berit Forbord Moen Aksel Braanen Sterri  Einar Uggerud |
| Forfall: | Ane Senstad Guldahl (vara møtte) |
| Fra administrasjonen: | Arne Bjørlykke  Fridtjof Mehlum  Elisabeth Aronsen  Knut Semb (under sak 23)  Hedda Ugletveit (under O-sak 16)  Cathrine Vollelv under (sak 25) |

|  |  |
| --- | --- |
| **Sak 22/11** | **Referat styremøte 04/11**  *Vedtak: Referatet ble godkjent.* |
| **Sak 23/11** | **Helse- miljø og sikkerhet ved NHM**  Semb supplerte utsendt rapport om status HMS arbeidet, sykefravær og radonsak.  Det har ikke lyktes å få ned radonverdiene i verkstedet og stenging vurderes og vil bli avgjort om kort tid. Når det gjelder veksthuset ”Blokka” vil radoneksponeringen reguleres gjennom begrensing av de tilsattes opphold i lokalet.    Bedrifthelsetjenesten ved UiO (BHT) er reorganisert. Det skal utarbeides handlingsplan og Semb vil spille inn NHMs behov til denne. BHT har allerede utført temperaturmålinger (i sommer) som viser svært høye temperaturer flere steder.  Bjørlykke har og vil fortsette med å påpeke problemene med det fysiske arbeidsmiljøet ovenfor Teknisk avdeling, UiOs ledelse samt Kunnskapsdepartementet.  *Vedtak: Notatet om HMS- og sikkerhetssituasjonen ved NHM tas til etterretning.* |
| **Sak 24/11** | **Intern rullerende årsplan 2012-2014**  Bjørlykke innledet. Nytt magasinbygg (”Brøggersenteret”) vil neppe realiseres i løpet av neste 10-15 års periode. Det betyr at NHM må finne andre løsninger for å nå våre mål om sikring av samlinger og utskifting av utstillinger.    Bjørlykke orienterte om selve planprosessen. Foreliggende plan skal fungere som et arbeidsverktøy og er organisert etter NHMs ansvarsområder. Det sendes en forkortet utgave til Universitetets ledelse iht. en mal organisert etter UiOs strategiplan.  Bjørlykke understreket at planen er et internt arbeidsredskap. Planen vil revideres i sammenheng med revisjon av budsjett og presenteres styret i første møte i 2012. Styret vil da også få fremlagt den ”eksterne” planen som sendes UiOs ledelse 15.desember.  *Vedtak: Styret vedtar den foreløpige interne årsplanen for NHM 2012-2014 og overlater til direktøren å foreta den videre revisjon.* |
| **Sak 25/11** | **Budsjett 2012-2016**  Vollelv presenterte budsjettet og gjennomgikk de ulike poster seksjonsvis. Det foreliggende budsjett vil revideres når resultatet for 2011 foreligger og legges frem for styret i første styremøte i 2012.  Budsjettet for 2012 er hovedsakelig en videreføring av 2011 med noen påplusninger. Det har en ramme på ca 106 millioner hvor lønn utgjør nær 60 %. Det er derfor et svært begrenset handlingsrom selv om bevilgningene inneholder en viss nominell økning. Det budsjetteres med underskudd i 2012 men, er iht. krav fra UiO, brakt i balanse i 2016. Det er da ikke lagt inn erstatning for naturlig avgang.  *Vedtak: Budsjettet vedtas med de usikkerheter rundt prosjektinntektene og frikjøp som foreligger og med de rammer som er skissert. Direktøren gis fullmakt til å foreta mindre justeringer innenfor budsjettrammen fram mot leveringsfrist 15. desember. Endelig internt budsjett legges fram i styremøte 9. februar 2012.* |
| **Sak 26/11** | **Prosjektfinansiert forskerstilling II i forskergruppe IMN**  Bjørlykke redegjorde, forøvrig henvises det til saksfremlegget.  *Vedtak: Trine Bekkby tilsettes i 20 % forsker II-stilling for en*  *periode på tre år fra og med 1.1.2012 til og med 31.12.2014.* |
| **Sak 27/11** | **Styremøter i 2012**  Det avholdes 5 styremøter i 2012 alle på torsdager fra kl. 9:00 til ca. 13:00.  *Vedtak: Plan for styremøter i 2012 vedtas.* |
| **Sak 28/11** | **Forskningssjef/ Forskningsleder**  Bjørlykke orienterte. Framgangsmåten er klarert med Universitet sentral (OPA). Styret hadde forslag til tilføyelser i utlysningstekst om at stillingen medfører personalansvar samt at det er ønskelig med gode norskkunnskaper.    *Vedtak: Stillingen kunngjøres på åremål i stilling som forskningssjef SKO 1111 for en periode på 4 år med mulighet til forlengelse i inntil to perioder. Stillingen kunngjøres ved utløp av åremålsperioden.* |
| **Sak 29/11** | **Eventuelt**  Nils Petter Bergersen ønsker en klargjøring av styrets mandat og arbeidsform og foreslo at et styreseminar om temaet.  Johnsen minnet om behovet for en erklæring om NHMs holdning til evolusjon og avstandtagen til kreasjonisme. Dette er vanlig ved andre naturhistoriske museer og har blitt aktualisert gjennom NHMs deltakelse i et teaterprosjekt. Styret sluttet seg til dette og vil få tilsendt et utkast til tekst for vedtak pr. e-post (”sirk”). |

Orienteringssaker

|  |  |
| --- | --- |
| O- sak 14/11 | **Veksthus**  Bjørlykke orienterte. Forprosjektet overleveres Kunnskapsdepartementet 15/12. Energiløsninger er fortsatt et diskusjonstema og vil holdes utenom prosjektet i en egen entreprise. Forprosjektet har kostet mellom 60 og 70 millioner. NHM vil i perioden etter at prosjektet er offentliggjort, til regjeringens budsjettkonferanse i mars, sørge for god informasjonspredning. |
| O-sak 15/11 | **Utstillinger og bygningsmessige forhold**  Bjørlykke orienterte og viste ny skisse over plan for Waldemar C. Brøggers hus. |
| O-sak 16/11 | **Likestillingsarbeidet ved NHM**  Det var sendt ut et notat som Ugletveit utdypet og besvarte spørsmål. Styret hadde også noen forslag til tiltak som tas med videre. |
| O-sak 17/11 | **Organisasjonsutvikling**  Bjørlykke orienterte om bakgrunn og besvarte spørsmål, for øvrig henvises det til utsendt dokumentasjon. Bergersen mente denne saken burde ha vært satt opp som vedtaksak jamført med: Reglement for museumsstyret § 3 Myndighetsområde.  *Museumsstyret utøver sin myndighet gjennom å vedta: Museets interne organisering innefor rammene gitt av universitetstyret.* Saken ble drøftet med organisasjonene 22/11 og styret har fått referat samt organisasjonenes kommentarer til dette. Resten av styret anser dette å være innenfor direktørens ansvarsområde og tar orienteringen til etterretning. |
| O- sak 18/11 | **Bioevalueringen og Geoevalueringen**  Bjørlykke henviste til utsendt dokumentasjon og varslet en gjennomgang i neste styremøte. |
| O-sak 19/11 | **Status tilsetting av 1.am./professor i mineralogi**  Bjørlykke orienterte om status etter siste styremøte. Begge de to kandidatene som ble funnet kvalifisert for stilling som førsteamanuensis Dr. Henrik Friis Mortensen og Dr. Ferdinando Bosi takket ja til intervju. Dette vil være ferdigaviklet 28/11. |